**OBRAZLOŽENJE PRVIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2019. GODINU**

**PRAVNI OSNOV**

Odredbama članka 7. Zakona o proračunu („Narodne novine“, broj 87/08, 136/12. i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE**

Prvim izmjenama i dopunama predlaže se Proračun u iznosu 31.870.000,00 kuna što znači da se proračun povećava za 9.920.000,00 zbog projekata po kojima nam je odobreno financiranje najvećim dijelom iz sredstava pomoći. Budući da su od donošenja Proračuna Općine Sveti Ivan Žabno nastale promjene koje nisu bile poznate u vrijeme njegova donošenja, a koje se odražavaju na prihodnu i rashodnu stranu Proračuna, potrebno je rebalansom ponovno uravnotežiti proračun. Do izmjena proračuna dolazi zbog povećanja prihoda šumskog doprinosa, naknade za korištenje nefinancijske imovine od strane Hrvatskog telekoma d.d., povećanja tekućih pomoći iz državnog proračuna te kapitalnih pomoći temeljem prijenosa EU sredstava. Sukladno zakonu, prvim izmjenama i dopunama proračuna tekuće godine utvrđeni rezultat poslovanja po godišnjem obračunu prethodne proračunske godine uključuje se u plan tekuće godine. Za 2018. godinu utvrđen je višak poslovanja u iznosu od 3.449.201,32 kune te se dio navedenog viška uključuje u Plan proračuna Prvim izmjenama i dopunama budući da je već Proračunom određeni dio planiran. Također se donose i I. Izmjene i dopune Plana razvojnih programa za 2019. godinu.

**OBRAZLOŽENJE OPĆEG DIJELA PRVIH IZMJENA I DOPUNA PRORAČUNA**

**OPĆINE SVETI IVAN ŽABNO ZA 2019. GODINU**

**PRIHODI PRORAČUNA**

Prihodi poslovanja iznose 28.010.335,99 kn, odnosno povećani su za 7.470.798,68 kuna. U skupini prihoda poslovanja povećani su prihodi na kontu skupine 63 – Pomoći od subjekata unutar općeg proračuna u iznosu 6.734.950,00 kn ili 66,5%. Povećanja se odnose na smanjenje kapitalnih pomoći iz županijskog proračuna u iznosu 199.300,62 kune, 634 Pomoći od izvanproračunskih korisnika povećane su za 100.000,00 kn. Povećanje se odnosi na tekuće pomoći Fonda za zaštitu okoliša i energetsku učinkovitost budući da je odobren projekt sanacije smetlišta Trema-Gmanje, sufinanciranje Fonda iznosi 5%. Povećan je prihod na kontu skupine 638 Pomoći iz državnog proračuna temeljem prijenosa EU sredstava za 6.834.250,62 kn jer ovih dana kreće natječaj odabira izvođača radova, te izgradnja vrtića. Također je planirano 260.000,00 sredstava Agencije za plaćanje u poljoprivredi, ribarstvu i ruralnom razvoju gdje je prijavljena na natječaj Lokalne akcijske grupe-LAG obnova doma u Svetom Petru Čvrstecu - Štefanci-Ištoki. Prihodi na kontu skupine 642 Prihodi od nefinancijske imovine povećani su za 193.356,51 kn, a povećanje se odnosi na smanjenje prihoda od iznajmljivanja i zakupa imovine te povećanje naknade za korištenje nefinancijske imovine-HT u iznosu 215.946,51 kn. Povećanje skupine 652 Prihodi po posebnim propisima od 542.492,17kn odnosi se na doprinos za šume, po kojem sada općini pripada 10% izdvajanja, znači prema novom Zakonu o hrvatskim šumama stopa šumskog doprinosa povećana je sa 5% na 10%.

**RASHODI PRORAČUNA**

Plan rashoda poslovanja iskazan je sa povećanjem od 9.920.000,00 kn ili 45,19%. Rashodi poslovanja povećani su za 9% ili 1.630.828,57 kuna, a rashodi za nabavu nefinancijske imovine povećani su za 8.289.171,43 kn ili 221,3% jer su odobreni projekti izgradnje vrtića, energetske obnove zgrade općine i sanacije smetlišta Trema-Gmanje. Budući da su rashodi sadržani preglednije u posebnom dijelu proračuna prema programima i aktivnostima slijedi objašnjenje istog, pa stoga nema potrebe objašnjavati rashode po ekonomskoj klasifikaciji jer su sve klasifikacije sadržane u posebnom dijelu.

**OBRAZLOŽENJE POSEBNOG DIJELA PRVIH IZMJENA I DOPUNA PRORAČUNA OPĆINE SVETI IVAN ŽABNO ZA 2019. GODINU**

Slijedi obrazloženje rashoda po Programima u Posebnom dijelu Izmjena i dopuna proračuna gdje je preglednije sadržan detaljan opis programa, aktivnosti i projekata.

**RAZDJEL 001 OPĆINSKO VIJEĆE**  nije imao promjena u I. Izmjenama i dopunama Proračuna za 2019. godinu.

**RAZDJEL 002 JEDINSTVENI UPRAVNI ODJEL**

**PROGRAM 1000 FINANCIRANJE REDOVNE DJELATNOSTI**

Aktivnost A100004 Rashodi za zaposlene.

Na kontu skupine 312 Ostali rashodi za zaposlene povećani su rashodi za 1.500,00 kuna.

Aktivnost A100005 Materijalni rashodi i rashodi za usluge povećana je za 70.000,00 kn. Na (kontu skupine 322) Rashodi za materijal i energiju povećani su za 40.000,00 kuna, a povećanje se odnosi na sitni inventar. Na (kontu skupine 323) rashodi za usluge iskazano je povećanje od 30.000,00 kn, povećanje se odnosi na stavku usluge poštarine koja je povećana za 20.0000,00 kuna i ostale usluge promidžbe i informiranja koje su povećane za 10.000,00 kn.

Aktivnost A100008 Opremanje jedinstvenog upravnog odjela Općine povećana je za 10.000,00 kn, zbog planiranja kupnje informatičkog programa za potrebe jedinstvenog upravnog odjela u dijelu javne nabave.

**PROGRAM 1001 IZGRADNJA CESTA**

Aktivnost A100001 Modernizacija nerazvrstanih cesta bilježi povećanje od 270.000,00 kuna, povećanje se odnosi na modernizaciju pravaca navedenih u programu gradnje i to pravac Kenđelovec prema Maloiću (400 m) i pravac Ladinec u dužini 300m.

**PROGRAM 10002 IZGRADNJA KOMUNALNE INFRASTRUKTURE**.

Tekući projekt T100005 Financiranje izrade popratne dokumentacije za korištenje sredstava EU povećan je za 350.000,00 kuna budući da kreće izgradnja vrtića, energetska obnova zgrade, te sanacija deponije, shodno tome usluge konzultanata će biti neophodne.

**PROGRAM 1003 ODRŽAVANJE KOMUNALNE INFRASTRUKTURE**

Aktivnost održavanje javnih površina i odvoz smeća povećana je za 30.000,00 kn.

**PROGRAM 1005 GRADNJA OBJEKATA U VLASNIŠTVU OPĆINE**

Aktivnost A1000006 Energetska obnova zgrade općine povećana je za 94.920,81 kn. kuna jer je odabran izvođač radova i projekt obnove je započet.

Tekući projekt T100005 Obnova društvenih domova u vlasništvu Općine povećan je za 260.000,00 kuna što je namijenjeno izgradnji doma u naselju Štefanci-Ištoki.

**PROGRAM 1001 OSTALA KAPITALNA ULAGANJA**

**Kapitalni projekt K100001 OTKUP ZEMLJIŠTA** povećan je za 475.894,00 kuna zbog planiranje kupnje zemljišta za proširenje groblja i kupnje građevinskog zemljišta od sestara Križanec.

**PROGRAM 1001 PROGRAMI NA SANACIJI SMETLIŠTA**

Kapitalni projekt K100001 Sanacija smetlišta povećan je za 711.343,26 kuna, Sanacija smetlišta Ivančino Brdo smanjena je za 30.000,00 kuna, a Sanacija smetlišta Trema-Gmanje povećana je za 741.343,26 kuna, jer ovih dana treba biti raspisan natječaj za sanaciju.

**PROGRAM 1000 ŠKOLSTVO**

Aktivnost A100010 Asistent u nastavi-putni troškovi smanjena je u 100%-tnom iznosu jer O.Š. Grigor Vitez ove godine ne treba zapošljavati osobu tog profila što nije bilo poznato pri donošenju Proračuna.

Tekuće projekt T100001 Dječje igralište povećan je za 90.000,00 kuna jer je planirano obnavljanje školskih igrališta O.Š.: „Grigor Vitez“ Sveti Ivan Žabno.

**PROGRAM 1001 PROGRAM PREDŠKOLSKOG ODGOJA**

Kapitalni projekt K100003 Izgradnja dječjeg vrtićapovećana je za 6.574.250,62 kn, jer je prošao na natječaju projekt izgradnje, te se ovih dana očekuje raspisivanje natječaja za izvođača radova.

**PROGRAM 1002 SUFINANCIRANJE ŠPORTA, KULTURE I RELIGIJE**

Aktivnost A100010 Gradska knjižnica povećana je za 2.000,00 kuna jer je sklopljen Ugovor na 18.000,00 kuna, budući da zahtjev za povećanjem sufinanciranja nije bio poznat u vrijeme donošenja Proračuna.

Aktivnost 100017 Sredstva za sport povećana je za 60.000,00 kuna jer se očekuje raspisivanje još jednog natječaja za dodjelu sredstava.

**PROGRAM 1000 PROGRAM SOCIJALNE SKRBI I ZDRAVSTVA**

Aktivnost A100002 briga o socijalno ugroženim skupinama smanjena je za 40.000,00 kuna, smanjenje se odnosi na smanjenje u 100%-tnom iznosu plaćanja školske prehrane učenicima slabijeg imovnog stanja budući da se sufinanciranje provodi putem županijskog projekta.

**PROGRAM 1001 PROGRAMI HUMANITARNIH UDRUGA**

Aktivnost A100001 Ostale humanitarne aktivnosti povećana je za 16.175,30 kuna, povećanje se odnosi na tekuće donacije Crvenom križu (zakonska obveza), osnovica za izdvajanje iz Proračuna je izvršenje prethodne godine po određenim skupinama prihoda koje je bilo poznato poslije donošenja Proračuna za 2019. godinu.

**PROGRAM 1000 ZAŠTITA OD POŽARA I SPAŠAVANJE**

Aktivnost A100001 Ostale tekuće donacije – VZ Sveti Ivan Žabno povećana je za 58.976,47 kuna, također zakonska obveza, osnovica poznata po izvršenju Proračuna za 2018. godinu.

Aktivnost A100004 Plan zaštite od požara povećana je za 20.000,00 kuna jer nam konzultanti trebaju izraditi planove i procjene za navedenu aktivnost.

Aktivnost A100005 Ostale tekuće donacije u naravi-vatrogasna oprema povećana je za 40.000,00 kuna jer se planira nabava vatrogasnih odijela.

**PROGRAM 1000 DRUŠTVENI DOMOVI**

Aktivnost A100003 Tekuće i investicijsko održavanje društvenih domovapovećana je za 50.000,00 kuna konkretno povećani su rashodi za materijal za tekuće i investicijsko održavanje domova.

**PROGRAM 1012 NABAVA OPREMA**

Aktivnost A101201 Kupnja mosne vage povećana je za 204.106,00 kuna jer se ove godine planira realizirati i taj projekt.

Aktivnost A101202 Komunalna oprema za održavanje javnih površina povećana je za 380.000,00 kuna budući da se ovih dana namjerava kupiti bager i glava malčera.